ມຽນມາກະກຽມ ຂັ້ນສຸດທ້າຍ ສໍາລັບການເລືອກຕັ້ງ (ເບິ່ງສະໄລດ໌) 
ມຽນມາກຽມໂຕ ສໍາລັບການເລືອກຕັ້ງພິເສດ ໃນວັນເສົາມື້ນີ້ ຊຶ່ງຄາດວ່າ ທ່ານນາງອອງຊານ ຊູຈີ ຈະຖືກເລືອກ ໃຫ້ເຂົ້າໄປນັ່ງ ຢູ່ໃນສະພາແຫ່ງຊາດ
ມຽນມາ ພວມກະກຽມຂັ້ນສຸດທ້າຍໃນວັນເສົາມື້ນີ້ ສຳຫຼັບການເລືອກຕັ້ງຄັ້ງປະຫວັດສາດໃນ ວັນອາທິດມື້ອື່ນ ເວລາທ່ານນາງອອງຊານຊູຈີຜູ້ປຸກລະດົມເພື່ອປະຊາທິປະໄຕທີ່ໄດ້ຖືກກັກບໍ ລິເວນເມື່ອນຶ່ງປີກວ່າໆຜ່ານມານີ້ມີທ່າທາງວ່າຈະໄດ້ຖືກເລືອກໃຫ້ເຂົ້າໄປນັ່ງຢູ່ໃນສະພາແຫ່ງ ຊາດຂອງປະເທດທີ່ຄອບງຳໂດຍພວກທະຫານ ການປະກອບສ່ວນເຂົ້າຮ່ວມໃນການເລືອກຕັ້ງດັ່ງກ່າວຂອງທ່ານນາງ ມີຂຶ້ນກໍຍ້ອນ ໄດ້ມີການ ຫຼຸດຜ່ອນຄວາມເຄັ່ງຕຶງລົງ ກັບລັດຖະບານທີ່ໄດ້ເລີ່ມດຳເນີນການປະຕິຮູບປະຊາທິປະໄຕແບບ ບໍ່ຄາດຝັນໃນໄລຍະຫຼາຍໆເດືອນຜ່ານມານີ້ ການເລືອກຕັ້ງໃນວັນອາທິດມື້ອື່ນນີ້ ແມ່ນເພື່ອແຂ່ງຂັນເອົາບ່ອນນັ່ງສ່ວນນ້ອຍໆ ຈຳນວນນຶ່ງ ສໍາລັບກຸ່ມຊົນສ່ວນນ້ອຍຢູ່ໃນສະພາແຫ່ງຊາດທໍ່ນັ້ນ ແຕ່ກໍບໍ່ໄດ້ເຮັດໃຫ້ການສະແດງຄວາມຮູ້ ສຶກກະຕືລືລົ້ນຂອງປະຊາຊົນຫຼຸດນ້ອຍຖອຍລົງແຕ່ຢ່າງໃດ ສຳຫຼັບທ່ານນາງອອງຊານ ຊູຈີ ຜູ້ ທີ່ລັດຖະບານພະຍາຍາມຢາກປິດປາກປິດສຽງມາໄດ້ສອງທົດສະວັດແລ້ວນັ້ນ ແລະພັກສັນນິ ບາດແຫ່ງຊາດເພື່ອປະຊາທິປະໄຕຂອງ ທ່ານນາງ ທ່ານນາງອອງຊານ ຊູຈີ ຜູ້ທີ່ເຄີຍໄດ້ຮັບລາງວັນໂນແບລຂະແໜງສັນຕິພາບກ່າວໃນມື້ວັນສຸກ ວານນີ້ວ່າ ທ່ານນາງບໍ່ຄາດວ່າ ການເລືອກຕັ້ງຂອງມຽນມາຈະດຳເນີນໄປຢ່າງຍຸຕິທຳ ແຕ່ມັນ ກໍມີຄວາມສຳຄັນ